# Lübecker Totentanz

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Lübecker Totentanz |
| Untertitel: | |
| aus: | Mittelniederdeutsches Lesebuch, S. 119–127 |
| Herausgeber: | Wolfgang Stammler |
| Auflage: | |
| Entstehungsdatum: | 1463 |
| Erscheinungsdatum: | 1921 |
| Verlag: | Paul Hartung |
| Drucker: | {{{DRUCKER}}} |
| Erscheinungsort: | Hamburg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf commons |
| Kurzbeschreibung: | Text des Lübecker Totentanzes von 1463 |
| Original ursprünglich in der Lübecker Marienkirche. Erstdruck: Ludwig Suhl: Der Totentanz nach einem 320 Jahre alten Gemälde in der St. Marienkirche zu Lübeck, Lübeck 1783. Der Text wurde 1701 von dem Lübecker Pastor Jacob von Melle im damaligen Erhaltungszustand transkribiert. ||
| Artikel in der Wikipedia ||
| Eintrag in der GND: {{{GND}}} ||
| Bild ||
| Totentanz Lübeck 1701.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
Och redelike creatuer, sy arm ofte ryke,
Seet hyr dat spectel, junck unde olden, Unde dencket hyr aen ok elkerlike, Dat sik hyr nemant kan ontholden,
Wanneer de doet kumpt, als gy hyr seen.
Hebbe wi den vele gudes ghedaen, So moghe wi wesen myt gode een, Wy moten van allen loen untfaen. Unde lieven kynder, ik wil ju raden,
Dat gi juwe scapeken verleiden nicht,
Men gude exempel en opladen, Eer ju de doet sus snelle bilicht!
To dessem dansse rope ik alghemene
Pawes, keiser unde alle creaturen,
Arme, ryke, grote unde klene.
Tredet vort, wente nu en helpet nen truren! Men dencket wol in aller tyd, Dat gy gude werke myt ju bringen Unde juwer sunden werden quyd,
Wente gy moten na myner pypen springen.
Her pawes, du byst hogest nu,
Dantse wy voer, ik unde du! Al hevestu in godes stede staen, Een erdesch vader, ere unde werdicheit untsaen
Van al der werlt, du most my
Volghen unde werden, als ik sy. Dyn losent unde bindent dat was vast, Der hoecheit werstu nu een gast.
Och here got, wat is min bate,
Al was ik hoch geresen in state,
Unde ik altohant moet werden Gelik als du een slim der erden? Mi en mach hocheit noch rickheit baten, Wente al dink mot ik nalaten.
Nemet hir exempel, de na mi siet
Pawes, alse ik was mine tit!
..................... ..................... ..................... Her keiser, wi moten dansen!
O dot, dyn letlike figure
Vorandert my alle myne natture. Ik was mechtich unde rike, Hogest van machte sunder gelike. Koninge, vorsten unde heren
Mosten my nigen unde eren.
Nu kumstu, vreselike forme, Van mi to maken spise der worme.
Du werst gekoren – wil dat vroden! –
To beschermen unde to behoden
De hilgen kerken der kerstenheit
Myt deme swerde der rechticheit. Men hovardie heft di vorblent, Du hesst di sulven nicht gekent, Mine kumste was nicht in dinem sinne! – –
Du ker nu her, frou keiserinne!
Ick wet, my ment de doet!
Was ick ny vorvert so grot! Ik mende, he si nicht al bi sinne, Bin ik doch junck unde ok eine keiserinne.
Ik mende, ik hedde vele macht,
Up em hebbe ik ny gedacht Ofte dat gement dede tegen mi. Och, lat mi nach leven, des bidde ik di!
Keiserinne hoch vormeten,
My duncket, du hest myner vorgheten.
Tred hyr an! it is nu de tyt. Du mendest, ik solde di schelden quit? Nen! al werstu noch so vele, Du most myt to dessem spele,
Unde gi anderen alto male! – –
Halt an, volge my, her kardenale!
Ontfarme myner, here, salt schen,
Ik kan di niegensins entflen. Se ik vore efte achter my,
Ik vole den dot my alle tyt by.
Wat mach de hoge staet my baten, Den ik besat? Ik mot en laten Unde werden unwerdiger ter stunt Wen ein unreyne stinckende hunt.
Du werest van state gelike
En apostel godes up ertryke, Umme den kersten loven to sterken Myt worden unde anderen dogentsammen werken. Men du hest mit groter hovardichede
Up dinen hogen perden reden.
Des mustu sorgen nu de mere! – – Nu tret ok vort her, konningck here!
O dot, dyne sprake heft my vorvert,
Dussen dans en hebbik nicht gelert.
Hertogen, rydder unde knechte
Dagen vor my durbar gerichte, Unde juwelik hodde sick, de worde To sprekende, de ick node horde. Nu komstu unvorsenlik
Unde berovest my al myn ryk!
Al dyne danken hestu geleyt
Na werliker herlicheyt. Wat batet? Du most in den slik, Werden geschapen myn gelik.
Recht gevent unde vorkeren
Hestu under dy laten reigeren, Den armen niegene leed want! – – Her bischop, nu holt an de hant! ........................ ........................
Nu tret vort, di helpet nen klagen,
Du most dyn part sulven dragen! It sal di wesen swar, Di mach nich volgen nar
Wen dine werke gut ofte quat.
Din lon is na diner dat, Nemant mach di des vorbringen. – – Summen, kum an, ik wil di singhen!
Dot, ik bidde di umme respyt,
Late mi vorhalen! Mine tyt
Ik hebbe ovel overbracht, Sterven hadde ik klene geacht. Mine gedanken weren, to vullenbringen Jutto lust in idelen dingen;
Minen undersaten was ik swar.
Nu mot ik reisen unde wet nicht, war.
Haddestu gedelt van dinem gode
Den armen, so were di wol to mode. De klegeliken klagen er gebreken,
Nuwerle mochtestu se horen spreken.
Dines pachtes werstu gewert. Na mi haddestu ninen begert, Dat ik ens umme kame to hants. – – Kanonik, tret her an den dans!
Mi dunkt, it is mi noch to vroch,
Van minen prunden hadde ik genoch To bruken went her min leven, Late mi des dansses noch begheven! Nu scholde ik vullen min schrin.
Dine velen worde don mi grote pin.
Late mi doch gade denen bat, Den ik in miner joget vorgat.
Grot lon schaltu entfan.
Vor din arbeit, dat du hefst ghedan,
Wil di god dusentvult belonen Unde in deme ewighen levende kronen! Mer dine bedrechlicheit darmede Mochte di bringen in groten unvrede.
Wultu umme dine sunde ruwich sin! – –
Volghe na, meister medicin!
Ik hadde wol vordrach, mochte it wesen,
Vele minsken hebbe ik ghenesen, De van groter suke leden not.
Mer jegen di klene noch grot
En helpet nine kunst noch medicin. Nu bevole ik mi sulven de pin, Van deme dode bin ik beseen, Wat ordel dat mi schal bescheen.
Recht ordel schaltu entfan
Na den werken, de du hefst ghedan. Du hefst ghedan, dat god wol wet, Mengen in grot eventur gheset, Den armen swarlik beschat,
Des he vaken billik hadde to bat,
Al nemestu grote summen darvan. – – Wokerer, volghe van stunden an!
O du aller unvormodeste dot,
Up di en dacht ik klene noch grot!
Ik hebbe al min gut vorsaden,
Mine bone sint vul kornes geladen. Mot ik nu sterven, dat is mi swar, Unde latent hir und wet nicht, war, Ik en wet nicht, war ik henne mot!
Vorbarme miner, her, dor dinen dot!
Vorkerde dor, olt van jaren,
Anders hefstu nicht uterkaren Den dat gut up desser erden! Ik wet nicht, wat van di sal werden.
Up mi so haddestu klene acht,
Noch to stervende nicht gedacht. Nu mustu int ander lant. – – Her kappelan, lange her de hant!
Ach leider wo quelet mi de dot!
Ik hebbe last van sunden grot,
Slaplik hebbe ik gequiten, Ik vruchte, god schalt nummer witen.
De werelt, de viant unde dat vlesch
Hebbet bedraghen minen gest.
Wat schal mi nu dat gut,
Wente ik it hir al laten mot!
Haddestu van joget up gade bet,
Recht vor dine ogen geset Unde vlitliken gelert,
Dar du mennich wort hefst vorkert,
Dat volk bracht to gode, Dat were gut! Nu schedestu unnode! It mot sin sunder beiden! – – Kopman, wilt di ok bereiden!
It is mi verne, bereit to sin.
Na gude hebbe ik gehat pin To lande unde tor see, Dor wind, regen unde snee, Nin reise wart mi so swar.
Mine rekenscop is nicht klar;
Hadde ik mine rekenscop ghedan, So mochte ik vrolik mede ghan.
Hefstu anders nicht bedreven
In kopenscop, alse di was gheven,
It sal di wesen vullkomenheit,
Wen alle dink to richte steit, Hefstu di so vorwart Unde din dink gans wol geklart. Westu anders, dat is nicht gut. – –
Koster, kum, it wesen mot!
Ach, dot, mot it sin gedan,
Nu ik erst to denen began? In miner kosterie mende ik klar, Noch hogher to komen vorwar.
En grot officium was min sin,
Also mi dunkt, so krige ik nin. Ik mach des nicht gebruken, De dot wil mi vorsluken!
Al werstu hogher geresen,
In groter var mustestu wesen.
It is diner sele meiste profit, Dat gi nicht hogher resen sit. Volghe na in mine partie, Wente hoch sin maket hovardie!
Dat is al jeghen god. – –
Amtman, tret an, it is nen spot!
Ach leider, wat schal mi bescheen!
Ovel hebbe ik mi vorgeseen Unde hebbe mi ser ovel bedacht,
Min hantwerk so truwe nicht nagetracht,
Dat gud prisede ik sere. Nu bidde ik di, leve here, Du mi de sunde wilt vorgheven Unde late mi in din ewige leven!
Si amteslude alghemeine
Achten vele dinges kleine, Dat gi einen anderen bedreghen Unde vaken darinne leghen. Up sterven hebbe gi nicht gepast,
Juwe sele ser belast,
Dat wil juwer selc wesen swar! – – Klusenaer, volghe naer!
To sterven dat is mi nicht leit,
Were ik van binnen bereit,
Were mine conciencien wol purgert.
De viant heft mi tentert Mit menniger temptacie swar. Vorbarme di, her, openbar Ik di bekenne mine sund!
Wes my gnedich tor lesten stund!
Du machst wol danssen blidelik,
Di hort dat hemmelske rik. Dat arbeit, dat du hefst ghedan, Sal diner selen lustende stan.
Deden se alle so, it scholde en vromen,
Er scholde nicht vele ovel komen, Men it worde mengen sur. – – Kum to min reigen, veltgebur!
Des dansses neme ik wohl respit.
Noch hebbe ik mine tyt
Mit arbeide henghebracht Unde ghedacht dach unde nacht, Wo ik min lant mochte begaden, Dat it mit vrucht worde geladen,
To betalen mine pacht.
Den dot hebbe ik nicht geacht.
Grot arbeit hesftu ghedan.
God wil di nicht vorsman Mit dinem arbeide unde not.
It is recht, ik segge di blot,
God wilt di betalen In sinen oversten salen. Vruchte nicht en twink! – – Tret her, jungelink!
Der werlde lust mi nu smaket,
Du hefst de tyt ovel raket, Du kumpst slikende her ghegan Unde wult mi in din nette beslan. De werlde mi lavet heil,
Bedrucht se mi, so is se feil.
Wike wech, late mi ruseleren! Int older wil ik mi bekeren.
In der nacht, der deve gank,
slikende is min ummewank.
Ein junk man sik bi tiden ker
To gade, sin luste dregen ser. Hir is nene blivende stat. Haddestu west der werlde hat, Were di beter unde er minne! – –
Junkvrou, mit di ik danssen beghinne!
Des reiges were ik onich gherne,
Ik junghe schone derne, Ik hadde merket der werlde lust, Van diner kumpst nicht gewust.
Nu kumpstu snel unde mi vorverst,
Ik wuste nicht, dattu hir werst.
Were ik ene klostervrowe worden,
So trede ik vro in dinen orden. .......................... ..........................
O dot, wo schal ik dat vorstan?
Ik schal dansen unde kan nicht gan! .......................... ..........................
Anno domini mcccclxiij in vigilia assumcionis Marie.
| 20 | Went |
| 37–43 | nicht erhalten |
| 64 | und |
| 89 | havordichit |
| 109–180 | nicht erhalten |
| 188 | Gummen]Men |
| 194 | Jutto]To |
| 213–228 | fehlen |
| 233 | mede |
| 270 | funden nach Baethckes Vorschlag in die Lücke des Textes gesetzt |
| 278 | recht vor die geset |
| 281 | gude |
| 282 | got |
| 289 | Nin]na mit |
| 295 | wesen vullkomenheit]…entheit |
| 320 | na getracht |
| 351 | hen ghebracht |
| 354 | wirde |
| 376 | sin … dregen her |
| 383 | hadde merket]merke |
| 386 | dattu fehlt |
| 389–396 | nicht enthalten |
| 399 ff. | Schluß nicht enthalten |